Obrazec št. 4 B: Izjava partnerja o izpolnjevanju in sprejemanju razpisnih pogojev

**IZJAVA PARTNERJA O IZPOLNJEVANJU IN SPREJEMANJU RAZPISNIH POGOJEV**

*Vsak partner posebej na svojem obrazcu izpolni in podpiše ta obrazec. Prvi del izjave podpiše odgovorna oseba partnerja, drugi del pa podpišeta odgovorna oseba prijavitelja in odgovorna oseba partnerja.*

|  |  |
| --- | --- |
| Naziv partnerja: |  |
| Naslov vloge:  |  |

**I. del**

**Izjava partnerja**

Pod materialno in kazensko odgovornostjo izjavljamo, da so podatki, ki so podani v vlogi na **Javni razpis za razvoj in profesionalizacijo nevladnih organizacij in prostovoljstva 2019** (v nadaljevanju: javni razpis) resnični, ne vsebujejo lažnih, zavajajočih, netočnih in nepopolnih podatkov ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo vso odgovornost.

S podpisom izjave soglašamo, da lahko Ministrstvo za javno upravo zahteva dodatna pojasnila ali dokazila v zvezi z ugotavljanjem verodostojnosti navedenih podatkov v vlogi na javni razpis ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc ali jih preveri na terenu.

Izjavljamo, da:

1. smo nevladna organizacija, ki izpolnjuje pogoje določene v 2. členu Zakona o nevladnih organizacijah,
2. smo vpisani v vpisnik prostovoljskih organizacij in organizacij s prostovoljskim programom skladno z Zakonom o prostovoljstvu,
3. smo najmanj 12 mesecev vpisani v Poslovni register Slovenije,
4. imamo v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES),
5. imamo poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več,
6. nismo v stečajnem postopku, postopku prenehanja delovanja, postopku prisilne poravnave ali postopku likvidacije,
7. da za iste že povrnjene upravičene stroške, ki so predmet sofinanciranja v tem razpisu, nismo in ne bomo pridobili sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja),
8. bomo v okviru javnega razpisa zaprosili za sofinanciranje oz. subvencioniranje največ dveh (2) delovnih mest,
9. bomo z osebo, ki bo zaposlena na subvencioniranem delovnem mestu, sklenili pogodbo o zaposlitvi za neprekinjeno obdobje najmanj 27 mesecev za polni ali krajši delovni čas, vendar ne krajši kot polovični delovni čas,
10. bomo v primeru, da zaposlena oseba na delovnem mestu, za katerega bomo prejeli subvencijo, predčasno preneha delovno razmerje, zagotovili njeno nadomestitev,
11. smo preučili besedilo javnega razpisa in razpisne dokumentacije in sprejemamo vse pogoje in ostale zahteve vsebovane v njej,
12. bomo v primeru nenamenske porabe sredstev, nespoštovanja pogodbenih določil ali ugotovitvi dvojnega financiranja vrnili vsa prejeta sredstva, skupaj z zakonitimi zamudnimi obrestmi,
13. so vsi podatki, ki smo jih navedli v vlogi na javni razpis, resnični in dokazljivi in smo seznanjeni z dejstvom, da je navedba neresničnih podatkov in informacij osnova za prekinitev pogodbe o sofinanciranju in vračilo že prejetih sredstev z zakonitimi zamudnimi obrestmi,
14. se v primeru izbora na javnem razpisu strinjamo z javno objavo podatkov o potrjeni vlogi ter odobrenih in izplačanih denarnih sredstvih v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.

|  |  |  |
| --- | --- | --- |
| Kraj in datum: | Žig | Podpis odgovorne osebe partnerja: |

**II. del**

**Prijavitelj in partner se strinjata o naslednjem:**

* prijavitelj je pooblaščen za podpis pogodbe o sofinanciranju v imenu celotnega konzorcija,
* prijavitelj se mora redno posvetovati s partnerjem ter ga celovito seznanjati z napredovanjem zastavljenih ciljev in kazalnikov v vlogi,
* prijavitelj in partner bosta pravice in obveznosti dogovorila v konzorcijskem sporazumu,
* prijavitelj in partner se obvezujeta, da bosta spoštovala načela in prakse dobrega partnerstva.

|  |  |  |
| --- | --- | --- |
| Kraj in datum: | Žig | Podpis odgovorne osebe prijavitelja: |

|  |  |  |
| --- | --- | --- |
| Kraj in datum: | Žig | Podpis odgovorne osebe partnerja: |